Document ID: /roh_data/filtered/fineweb-2-filterrobots_roh.jsonl.gz/22499

Il selvicultur dispensà n'ha betg prendì posiziun. Persuenter ha ses advocat Andrea-Franco Stöhr dà pled e fatg. Ses client refusia las renfatschas anonimas. Sch'igl avess dà talas fatschentas cun laina, lura avess insatgi annunzià quai a la vischnanca, quai na saja dentant betg il cas, uschia Stöhr.
Tar las reproschas sa tracti da famas. Quellas èn uschè massivas che noss client vegn donnegià grevamain.
La polizia chantunala fa il mument in'inquisiziun, sch’igl haja dà ils onns 2015 e 2016 affars illegals cun laina. L’emna passada ha la vischnanca communitgà d’avair dispensà il selvicultur. I vala la presumziun d'innocenza.
RR actualitad 17:00